Sleaford Mods

**Sleaford Mods** ye un grupu de música inglés de un estilu punk lletrónico. Esta pareya formóse nel 2007 en Nottingham. La banda ta formada por vocalista Jason Williamson y, dende 2012, pol músicu Andrew Fearn., son conocíos por la so crudeza, minimalismu musical y la so amarga experiencia de la Era d'Austeridá Británica, cultura, y vida de clase obrera, too ello col marcáu acentu de les East Midlands de Williamson. El dúu tien asoleyao dellos trabayos con gran ésitu ente la crítica.

Sleaford Mods tan presentes nel cartel de la edición de 2018 del Festival Xixón Sound.

## Historia
Williamson (nacíu'l 10 de payares de 1970 en Grantham, Lincolnshire) medró en Grantham. Inspiráu pola subcultura mod y fontes musicales como'l Clan Wu-Tang, pasó años queriendo algamar l'éxitu musical con dellos grupos. Tamién trabayó como músicu de sesión con artistes locales, Spiritualized y Bent. Fearn (nacíu en 1971 en Burton upon Trent) medró nuna quintana en Saxilby, Lincolnshire.

Williamson y Fearn conócense en 2009 después de que'l primeru lu sintiere como DJ nun pequeñu club de Nottingham de nome The Chameleon, onde interpretaba los sos propios temes inspiraos nel minimal grime y minimal. Sleaford Mods entamó cuando l'amigu de Williamson suxirió que mecogayaren les sos voces con una muestra de música del álbum de Roni Size. De primeres, el proyeutu llamábase "That's Shit, Try Harder", tiempu depués cambió en referencia a Sleaford, una ciudá en Lincolnshire non lloñe de Grantham.

Williamson formó la banda con Simon Parfrement, xunta col inxenieru d'estudiu en Rubber Biscuit Studio en Nottingham nos so priemros cuatro álbumes. Parfrement dexó la producción musical a Andrew Fearn depués d'asoyelar l'álbum de 2012 Wank, el primer álbum con Andrew Fearn, pero sigue desenvolviendo un papel importante na banda tanto como fotógrafu como productor de medios.

A finales de 2014 diose anuncia de la collaboración ente Sleaford Mods y The Prodigy. Xuntos grabaron el tema "Ibiza" qu'aparez nel álbum The Day Is My Enemy de The Prodigy, publicáu en marzu de 2015.

L'álbum de Leftfield Alternative Light Source, asoleyáu'l 8 de xuno de 2015, tamién presenta una collaboración con Sleaford Mods, un cantar de nome "Head and Shoulders". El videu de 'Head and Shoulders' ye un híbridu de stop-motion y animación que debutó en Pitchfork el 6 d'agostu de 2015. En xuneto de 2015, la banda publicó un nuevo álbum, Key Markets. Foi un de los 19 discos nominados pal Premiu Álbum del Añu d'IMPALA.

La banda apaeció nel documental Sleaford Mods: Invisible Britain, de 2015. En 2016 publicaron l'EP T.C.R.

## Estilu Musical
Sleaford Mods describen el so trabayu como "mund minimalista lletrónico punk-hop estruendoso pa la clase obrera". Williamson ye responsable de les lletres, y Fearn de la música. De los cantares de Sleaford Mods tiense dicho que son dulces amargos sobre temes como'l desemplegu, la vida llaboral moderno, les delebridaes y la cultura pop, el capitalismu y la sociedá en xeneral. Les lletres nos más de los casos mándense d'un llinguaxe obscenu, que ye, d'alcuerdu con Williamson, la forma na que fala y "non solo cagándose". La música de Fearn descríbenla como un "bucle de purgatoriu" d'"estilu post-punk, ritmos funcionales pero poco atractivos, riffs ocasionales de tecláu ensin munches complicaciones y ráfagues de guitarra apátiques".

La voz de Williamson nos cantares de Sleaford Mods ye sprechgesang, rapeando nel dialeutu llocal d'East Midlands. La so vocalización y estilu de cantar compárase col de Shaun Ryder, John Cooper Clarke, Mark E. Smith, Ian Dury, The Streets y Half Man Half Biscuit tamién col de dellos cantantes Punk y Oi! Williamson reconoz influencies de la subcultura mod, el Wu-Tang Clan, rave, y black metal.

## Discografía

### Albums
* *Sleaford Mods* (2007, A52 Sounds)
* *The Mekon* (2007, A52 Sounds)
* *The Originator* (2009, A52 Sounds)
* *S.P.E.C.T.R.E.* (2011, Deadly Beefburger Records)
* *Wank* (2012, Deadly Beefburger Records)
* *Austerity Dogs* (2013, Harbinger Sound)
* *[[Divide and Exit]]* (2014, Harbinger Sound)
* *[[Key Markets]]* (2015, Harbinger Sound)
* *Live At SO36* (2016, Harbinger Sound)
* *[[English Tapas]]* (2017, Rough Trade)
* *Eton Alive* (2019, Extreme Eating Records)
* *Spare Ribs* (2021, Rough Trade)
* *UK Grim* (2023, Rough Trade)
* *The Demise Of Planet X* (2026, Rough Trade)

### EPs
* *Tiswas* EP (2014, Invada)
* *Fizzy* EP (2014, A Records)
* *T.C.R.* EP (2016, Rough Trade)

### Compilaciones
* *Chubbed Up – The Singles Collection*, digital (2014, autopublicáu)
* *Retweeted – 2006–2012*, 2xLP (2014, Salon Alter Hammer)
* *Chubbed Up +*, CD (2014, Ipecac) [con cantares adicionales]

## Referencies

## Enllaces esternos
* 
* Bandcamp